السلام عليكم ورحمة الله وبركاته. الحمد لله رب العالمين. والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. اللهم لك الحمد كله ولك الشكر كله. واليك يرجع الامر كله. علانيته وسره. فاهل انت ان تحمد واهل انت
ان تعبد وانت على كل شيء قدير اللهم لك الحمد حتى ترضى. ولك الحمد اذا رضيت ولك الحمد بعد الرضا. اللهم لك الحمد في الاولى والاخرة اللهم لك الحمد حمدا كثيرا طيبا طاهرا مباركا فيه. ملء السماوات وملء الارض وملء ما بينهما وملء ما شئت من شيء بعد
اهل السماء والمجد احق ما قال العبد وكلنا لك عبد. اللهم لا مانع لما اعطيت ولا معطي لما منعت ولا ينفع ذا الجد منك الجد اللهم اجعل اجتماعنا هذا فيك
وتفوقنا من بعده فيك ولا تجعل حوائجنا الا اليك ولا توكلنا الا عليك ولا ثقتنا الا فيك يا ارحم الراحمين اه النهاردة مع مرض جديد من الامراض اللي انتشرت بين الناس
نحاول بقدر المستطاع نعرف خطره وبعد كده نقف بعض الوقفات المهمة معه عايز اسألكم النهاردة سؤال قبل ما اتكلم عن درس النهاردة. عايز اسألكم سؤال تخيلوا في يوم من الايام واحد راكب عربية نقل كبيرة
اللي احنا بنسميها في مصر عندنا باللغة الدارجة مقطورة او تريلة. عربيات النقل كبيرة جدا دي وهو راكب العربية يعني آآ الطريق مزدحم جدا وهو جاي على الطريق المزدحم ده وقام صاحبنا ده مطلع التليفون بتاعه
ماسك التليفون كده وقاعد منشغل بالتليفون بيلعب جيمز مسلا بيلعب لعبة معينة وهو بيلعب كده وهو داخل على الطريق السريع فغفل عن عن الطريق بما بهذا اللعب اللي موجود على التليفون
هل يا ترى انتم متخيلين قدر الكارثة اللي ممكن تحصل طب ممكن نتكلم مع بعض نقول هو ايه اللي ممكن يحصل العربية دي داخلة مقبلة سريعة على طريق مزدحم ده ده ده هتفرم العربيات
ده هيموت فيها ناس كتير جدا والاصابات هتبقى ضخمة جدا تعالوا نسألكم سؤال تاني هل تخيلتم في يوم من الايام موزف في محطة قطورات في قطر جاي في الاتجاه ده وقطر جاي في الاتجاه ده وهو المفترض ينزل العصاية بتاعة التحويلة علشان القطر ده ياخد يمين والقطر ده
ده ياخد شمال لو ما نزلش التحويلة القطرين هيبقوا قصاد بعض وش في وشه صاحبنا ده في القطولات دي هتعدي الساعة اتنين فصاحبنا وطلع التليفون. وبلاش التليفون. فتح التليفزيون وقعد يتفرج على ماتش
الماتشات والساعة اتنين الا خمسة الساعة اتنين بالزبط هو قاعد يتفرج على الماتش ومرة واحدة صرخ لأ ما حدش في ما حدش جاب جون ولكن للاسف هو نسى انه يعمل التحويلة فالقطرين دخلوا في بعض
عايز اسألكم سؤال الغفلة البسيطة دي اللي كانت لمدة خمس دقايق انه ينزل بس عصيت التحويلة ممكن تقولوا لي ممكن تتكلف كم اضرب بكم مثال تالت علشان برضو ااكد على المعنى اللي انا عايز اوصل له
تعالوا اسألكم سؤال هل تخيلتم في يوم من الايام دكتور جراح قلب بيعمل عملية قلب والقلب مفتوح قلب المريض مفتوح وهو مسك التليفون بتاعه او بلاش تليفونه. ماسك بقى عمال يعمل العملية بقى ويفتح بالمشرط بتاعه والكلام ده. ومرة واحدة رنت
فالتليفون ده دي حبيبته فمسك التليفون وقعد يتكلم مع حبيبته والمشرط شغال وهو في غفلة عن المريض ده وهو بيتكلم مع البنت اللي بيحبها هل متخيلين قدر الكارثة اللي ممكن تحصل في وقت زي ده
ده كارسة كبيرة ده الانسان ده هيموت ده ممكن المشهد ده يقطع وريد ولا يقطع شريان ولا يقطع حاجة ممكن الانسان ده يموت والسبب في كده آآ غفلة والسبب في كده غفلة
اسألكم سؤال تاني رابع بقى تخيلوا في يوم من الايام بلدين بينهم وبين بعض حرب وعداوة. والحرب بينهم وبين بعض قائمة. وفي في النص حرس حدود لدول للبلد دي وحرس حدود
البلد دي والمطالب من حرس الحدود اللي على على الحدود انه يكون يقظ عمال يراقب هنا الحركات ويراقب تحركات الاعداء لو شاف اي تحركات يدي اشارة في دبابات متحركة تخيلوا في يوم من الايام اللي واقف على حرس الحدود ده عمال يتفرج على ماتش مسلا. او عمال يحب في البنت اللي بيحبها. او مشغول بفيلم من
الافلام او بمسلسل من المسلسلات. متخيلين كمية الكوارث اللي ممكن تحصل في الوقت زي ده هو انت عمال تضرب لنا الامثلة دي كلها ليه انا عايز اوصل لكم معنى مهم جدا ان غفلة الانسان للحظة واحدة
الاربع نمازج اللي انا اتكلمت عنهم الان سواء اللي كان راكب عربية نقل كبيرة او آآ اللي شغال في محطة القطر وكان مفترض يعمل تحويل علشان القطرين يبقوا بعيد عن بعض. او الانسان اللي كان في يوم من الايام دكتور وبيعمل عملية وكان في غفلة. او الانسان اللي في يوم
يوم من الايام كان على حرس الحدود واصابته غفلة ان ده بيترتب عليه كوارث عظيمة جدا وكل كارسة بتزداد على قدر حجم الغفلة اللي كانت موجودة على قدر حجم الغفلة اللي كانت موجودة
هو ده اللي انا عايز اوصل له اللي عايز اوصل له ان في كتير من الاوقات كوارث بتنزل على الانسان في الدنيا وبتنزل عليه في الاخرة. والسبب في ذلك انه كان غافل
ومرض الغفلة من اشد الامراض اللي ربنا سبحانه وتعالى ذكرها في القرآن. واكثر الامراض اللي ربنا سبحانه وتعالى ذكرها في القرآن من اكثر الامراض اللي ربنا ذكرها في القرآن وحذرنا منه مرض الغفلة
وربنا سبحانه وتعالى اتكلم عنها في ايات كتير جدا في كتاب الله سبحانه وتعالى سواء مصيري اللي كان عندهم غفلة. سواء عقوبة اللي كان عندهم غفلة. سواء اسباب هذه الغفلة
سواء التحذير من هذه الغفلة المرض ده خطير جدا وصاحبه معرض للعقوبات في الدنيا والاخرة والسبب في كده انه كان غافل انا المرة دي هعكس نظام الدرس. مش هبدأ بالعقوبات
ولكن هبدأ بصور الغفلة هبدأ بالصور الغفلة. واقول لكم الصور دي لو استقرت في قلوب الناس هي ممكن توصل لايه للاسف حياة الغفل اللي عايش فيها كتير من الناس النهاردة
الناس النهاردة اللي عايشة في غفلة ومش منتبهة لاي شيء اول صورة من صور هذه الغفلات غفلة الانسان عن اخر لحظة له في حياته غفلة الانسان عن لحظة الموت غفلة اللسان عن اللحظة اللي لا يستطيع فيها ان يحرك جوارحه. اللحظة اللي ربنا هيرفع فيها الغطاء عن عينيه
سيرى مقعده من الجنة او من النار اللحظة اللي ساعتها سيرفع الغطاء عن عينيه. فيرى ملائكة نازلة من السماء اما ملائكة تبشره بروح وريحان ورب راض غير غضبان. او ملائكة تبشره بسخط من الله سبحانه وتعالى وغضب
اللحظة اللي كتير من الناس مش عايز يفتكرها ولا عايز يسمع عنها. ولو سمع عنها اقلب يا عم احنا مش عايزين نسمع هذا الكلام اللحظة اللي كل انسان فينا هيمر بها وهيشعر بها. لحظة الموت غفلة الانسان منا عن اللحظة دي. يمكن احنا من الاسبوع اللي فات
سمعنا عن حادسة هزت كيانا كلنا حادسة الشاب والعياذ بالله اللي بيحب بنت وخدها في عربية ودخل بها لجراج وقفل على نفسه لممارسة الفاحشة وفي الوقت اللي هو مارس فيها الفاحشة وهم الاتنين عرائض تماما تشعبت آآ الرئتين عند كل من الولد والبنت بساني اكسيد الكربون اللي طالع من التكييف وطالع
العربية والاتنين ماتوا والوسائل الاعلام كلها اتقلبت على الحادسة دي. وبعد تلات اربع تيام بدأ الناس في المنطقة يشموا ريحة مش طيبة فاتصلوا على المباحس دخلوا كسروا المكان ووجدوا الولد والبنت عراية في حالة ممارسة فاحشة والعياذ بالله
غفلة الشاب ده عن اللحظة دي هو ده اللي وصله في النهاية ان يكون ده مصيره في النهاية. ربنا سبحانه وتعالى قال في محكم تنزيله لقد كنت في غفلة من هذا
انت كنت في غفلة من هذا فكشفنا عنك غطاءك. فبصرك اليوم حديد غفلة كتير من شبابنا النهاردة عن هذه اللحظة شاب من الشباب يعني والعياذ بالله نسأل الله سبحانه وتعالى السلامة. شباب قاعدين مع بعض وجايبين بنات لممارسة الفواحش
لحظة من اللحظات واحد منهم يموت لقد كنت في غفلة من هذا. شاب في يوم من الايام قاطع للرحم واكل حق اخواته البنات في الميراث. وفي لحظة مات وكل الاموال اللي
خدها بالباطل سابها ومشى. سابها وراح لدار اخرى. لقد كنت في غفلة من هذا الزوج اللي بيخون زوجته في التليفون غايب عنه تماما هذه اللحظة لقد كنت في غفلة من هذا
اغلب الناس للاسف تجرأوا على الله وتجرأوا على معاصي الله سبحانه وتعالى كان السبب الاساسي في ده لقد كنت في غفلة من هذا لقد كنت في غفلة من هذا. الانسان اللي عايش في دنيته يعصي الله ومتجرأ على الله لانه كان ناسي. لقد كنت في غفلة من هذا
ودي اول صورة من سور الغفلات اللي اصابت كتير من الناس انه غاب عنه تماما لحظة يفارق فيها الحياة غاب عنه تماما اخر نص ساعة في حياته كيف ستكون؟ مجموعة من الشباب سافروا مارينا والعياذ بالله شربوا مخدرات وعملوا
وانتهكوا المحرمات. ونازلين البحر واحد منهم مات غرقان. لقد كنت في غفلة من هذا. لان اللحظة دي لو كانت نصب عينيك لو كنت فاكر اللحظة دي ما كانش هيكون هذا هو المصير ولا يكون هذا هو الحال. نسأل الله سبحانه وتعالى السلامة والعافية
لقد كنت في غفلة من هذا اول سورة منصور الغفلة غفلة الانسان عن اخر ساعة في حياته. كيف ستكون هذه الغفلة؟ في حين ان فاهل الصلاة في حين ان اهل الصالح كانوا عايشين عمرهم كلهم كله يعني واللحظة دي بين عينيهم
احد الصالحين وهو يموت صرخت ابنته وقالت واكرب ابتاه يقول لها يا بنيتي ليس على ابيك كرب بعد اليوم لقد ختمت القرآن في هذه الزاوية الف مرة لهذه اللحظة انا عايش طول عمري بختم القرآن في الزاوية دهي علشان اللحظة دي
واحد من المجاهدين في سبيل الله في زمن الصحابة والتابعين كان كل ما يرجع من الجهاد يأخذ الثياب بتاعته وينفضها وياخد الغبار اللي بيقع من من الثياب بتاعته ويحطها في كيس كده
واولاد مستغربين هو بيعمل كده ليه حتى اذا حانت لحظة الموت لما جت لحظة الموت قال لاولاده لقد اعددت لهذه اللحظة. انا بقى لي سنين طويلة بعد لهذه اللحظة كوني بهذا الكيس
اذا كفنتموني فضعوا هذا الغبار وهذا التراب بين كفني. فاذا سألني ربي ما فعلت في الدنيا؟ اقول يا رب كان هذا الغبار في سبيلك. شفتوا فارق بين الاتنين بين اللي كان عايش حياته لقد كنت في غفلة من هزا وبين اللي كان عايش حياته
قد ايه بيجتهد لهذه اللحظة فارق كبير جدا بين الاتنين. هذا الذي قضى حياته استعدادا لهذه اللحظة في الطاعة والعبادة الله سبحانه وتعالى يصطفي له ساعة من احسن الساعات. اللهم بارك. وهذا الانسان اللي عاش طول حياته في
وصلت من هزا احنا بنشوف مصير ده وبنشوف مصير ده. والله انا رأيت يعني احد احبابي الكرام اول واحد علمني عمل الخير كان دكتور جامعي دكتور في كلية طب وكان دكتور طبيب هذا الدكتور ما شاء الله لا قوة الا بالله. طول حياته عايش على مساعدة الفقراء وكفالة الايتام
والسعي على الارامل والمساكين والاجتهاد مع الفقراء وهو بيموت وهو بيموت بيموت بيتصل على حد من اهل الخير بيقول له ابعت مبلغ معين علشان فيه مرضى عندي في المستشفى وبيموت عايزين نصرف على الفقراء ومات
ومات وبنشوف واحد تاني عاش طول حياته على معصية الله سبحانه وتعالى عاش وهو ناسي تماما. يعني قول الله عز وجل قد كنت في غفلة من هذا وهو بيموت بيموت على المعصية اللي عاش طول عمره عليها
فالنوع الاول من انواع الغفلات هي الغفلة عن اخر ساعة في حياتك اقصر حاجة كانت بتشغل الصالحين من قبلنا. هذه الساعة هذه الساعة واكتر حاجة كانوا بيخافوا منها. هذه الساعة علشان كده بنقول اول سورة من سور الغافلات اللي ما ينفعش في يوم من الايام يعني يعني تكون
عندنا هي الغفلة عن اخر ساعة من حياة الانسان النوع التاني من انواع الغفلات. هي غفلة الانسان عن الاخرة ان الانسان منا ينسى هو عايش للدنيا وبس وينسى تماما ان في حاجة اسمها اخرة
ينسى تماما ان في حاجة اسمها قبر وينسى تماما ان في حاجة اسمها بعث وحش وينسى ان في حساب وان في ميزان وان في صلات وان في جنة ونار اشد انواع الحسرات اللي هيصاب بها بعض الناس يوم القيامة. هي الحصوة اللي هتكون بسبب الغفلات بتاعة الدنيا. الغفلة عن الاخرة
قال الله سبحانه وتعالى واقترب الوعد الحق فاذا هي شاخصة ابصار الذين كفروا. يا ويلنا يا ويلنا قد كنا في غفلة من هذا بل كنا ظالمين اكتر حصوة بتصيب الناس دي يوم القيامة الناس اللي عاشت في الدنيا علشان الدنيا ناكل ونشرب وبس
نسيت تماما ان في قيامة لسه تماما ان فيه بعث نسيت تماما ان يوم القيامة سينادي مناد فريق الى الجنة وفريق الى السعير مكان في غفلة قال الله سبحانه وتعالى وانذرهم يوم الحسرة
اذ قضي الامر وهم في غفلة سيصاب بحسراتهم وقوف بين يدي الله سبحانه وتعالى والسبب في كده ايه ؟ السبب في كده انه كان غافل انه كان غافل عن اليوم ده
عمره ما فكر اصلا ان هو ما بيحبش اصلا يسمع عن يوم القيامة هو اصلا يعني انا انا عمري ما فكرت في اليوم ده. ولا عمري فكرت ان انا هاقف بين يدي الله سبحانه وتعالى. والله يسألني عن عملي. وخدوا بالكم ان
طفلة نسيان عن عمد يعني انا شايف الاخرة قدامي وانا بحاول ان انا انساها. وهي دي الغفلة. نسيان عن عمد نسيان مع سبق الاصرار والترصد قال الله سبحانه وتعالى اقترب للناس حسابهم
وهم في غفلة اقترب الناس حسابهم المفترض اقترب الحساب يبقى نرجع بقى لا في ناس الحساب بيقرب منهم. وهم كل يوم بيبعدوا عن ربنا اكتر. فيه ناس الحساب بيقرب منهم. وهم كل يوم في غفلة اكتر. ودول اللي النبي صلى الله عليه
يسلم عناهم بقوله اقتربت الساعة ولا يزداد الناس على الدنيا الا حرصا. ولا من الله الا بعدا. فيه ناس كده نسيت الاخرة تماما وخلت الدنيا هي اللي مسيطرة على قلوبهم
قال الله عز وجل يعلمون ظاهرا من الحياة الدنيا وهم عن الاخرة غافلون الله اكبر الله اكبر يعلمون ظاهرا من كل صغيرة وكبيرة في الحياة عارفينها كل حاجة متعلقة بالدنيا عارفينها
عارفين لعيبة الكورة واسعارهم ونواديهم واعمارهم واهدافهم يعني الواحد لما مسلا بيقعد يسمع كده يقول لك مسلا ايه اللاعب الفلاني باص كمباصية وشاط كم كورة كم واحدة بين التلات خشبات وكام واحدة برة التلات خشبات. وعمل مش عارف قد ايه وعمل قد ايه يحلمون ظاهرا من الحياة الدنيا
تلاقيهم في الشركات كل صغيرة وكبيرة محسوبة وهم عن الاخرة غافلون ليه دي الاخرة دايما الناس بتنساها مش في اعتبارها ليه الطبيب اللي في يوم من الايام وهو بيكتب روشتة
كان متفق مع شركة الادوية ان هو يكتب ادوية بزيادة على كل روشتة وياخد مقابلها فلوس ويكتب للمريض الفقير ادوية هو مش محتاجها اصلا بس علشان هو يكسب ليه ده بس الاخرة
ليه ده ناس الاخرة ليه في يوم من الايام اللي اللي قال انا اخد حق اختي في الميراس واختي ما تاخدش حاجة واعطى لها الفتات ويقول لها ده حقك عندي. ولو عاجبك ويعطيها الفتات ويأخذ اموالها ويأخذ حقها في الارض
ليه دول غافلين عن ربنا سبحانه وتعالى الغافلين عن ربنا سبحانه وتعالى بيدول غافلين عن الاخرة الصورة التانية منصور الغفلة هي غفلة الانسان منا عن الاخرة ويكأن الانسان لن يحاسب
ويكأن الانسان على طول داخل الجنة وليس هناك نار ويكأن الدنيا في في الاخرة هتبقى نعيم له لأ لأ الناس اللي نسيت الاخرة فغشت. الناس اللي نسيت الاخرة. فاكلت حقوق الناس. الناس اللي نسيت الاخرة وبدأ النهاردة يعني كده زي ما
احنا سامعين كل شوية مش عارف مين قتل مين ومين قتل مين ومين قتل مين الناس دي نسيت الاخرة فلما نسيت الاخرة ضاعت ضاعت وللاسف وبسبب الغفلة عن الاخرة ضاعت دنياها وضاعت اخراها
النوع التالت من انواع الغفلة وهذا نوع شديد ذكره الله سبحانه وتعالى في القرآن. الغفلة عن ايات الله سبحانه وتعالى الغفل عن ايات الله سبحانه وتعالى ان الانسان يكون عنده غفلة عن الايات العظام اللي ربنا سبحانه وتعالى بيريها لهذا الانسان
ويعني ايه الغفلة عن الايات كان هو وصاحبه في العربية والعربية اتقلبت بهم والعربية اتقلبت بهم وهم على معصية او رايحين يعملوا معصية هذه اية ربنا يقول لهم ادي الموت اقرب للانسان منكم من شراك نعله
ارجع بقى تب الى الله سبحانه وتعالى وسبحان الله يطلع من الحادسة يطلع من الحادسة دي. وهو لا يرى ان هذه اية. فكان في غفلة عن هذه الاية احد الشباب يعني كان من فترة اصيب بكورونا وحالته كانت شديدة ودخل المستشفى والاكسجين نزل لحاجة وتمانين ونزل بعد كده لحاجة وسبعين
حاجة وستين والدكاترة قالوا خلاص ده بيموت واعطاه الله سبحانه وتعالى مهلة جديدة للحياة والحمد لله عدى منها على خير. وعدى منها بسلام واول حاجة يعملها بعد ما ربنا سبحانه وتعالى نجاه من الكورونا. يعود لنفس المعاصي اللي كان بيعملها واشد منها. هذا انسان في غفلة
عن الاية اللي ربنا سبحانه وتعالى ابتلاه بها. ابتلى بها. ودي الكارسة الكبيرة ان ربنا سبحانه وتعالى يرسل له الاية وهو مش شايف اصلا هذه الاية. هو في غفلة عن هذه الاية اصلا. هو مش شايفها
او شايفها وبيتعمد ينساها يعني شايفها وبيتعمد ينساها علشان ايه؟ علشان يفضل عايش في ملذات ويفضل عايش في شهواته الشاب اللي انا قلت لكم عليه الان مات وهو يمارس الفاحشة الاسبوع اللي فات. والله انا حاكي نفس القصة دي قبل كده مرتين
مرة في دمياط ومرة في المنصورة نفس الحالة بالظبط يخش جوة جراج ويقفل على نفسه وبعد ما يقفل على نفسه يتخنق بسبب العادم اللي خارج من العربية والخارج من التكييف
سمع ربما ربما ما سمعش برضو ربما ولكن نفس الاحداث بتحصل نفس الاحداث بتحصل والانسان مش شايف الاية مش شايف الاية مش شايف قد ايه ان دي اية كان ربنا سبحانه وتعالى يريها له ليأخذ بقلبه اليه
ولكن اعتاد الانسان انه يتعمد انه يتناسى الاية ويعطيها ضهره. انا مش عايز اشوف الاية الله سبحانه وتعالى ارسل لال فرعون تسع ايات بينات وارسلنا عليهم الطوفان والجراد والقمل والضفادع والدم ايات مفصلات
ايات بينة وواضحة ومع ذلك هل استجابوا فلما كشفنا عنهم الرجس الى اجل هم بالغوه اذا هم ينكثون كل مرة مع كل اية ينزل الجراد بصورة متوحشة يأكل اراضي ال فرعون ويسيب اراضي بني اسرائيل
يروح ال فرعون وبسرعة لسيدنا موسى. يا موسى ادع لنا ربك بما عهد عندك. في اية اعظم من كده الطوفان الطوفان الماية تنزل على الشوارع. البيت لرجل من ال فرعون تخش الماية تغرقه وتهده
البيت اللي جنبه لرجل من بني اسرائيل لا يصيبه ضرر. فيه اية اعظم من كده الجراد ينزل على ارض الرجل من ال فرعون ياكلها والارض اللي جنبها لبني اسرائيل لا يصيبها شيء
في ايات اعظم من كده ومع ذلك قال الله سبحانه وتعالى اذا هم يمكثون. يرجعوا وينسوا الايات ويدوا ضهرهم للايات ولا يستجيبوا لهذه الايات قال تعالى فانتقمنا منه فانتقمنا منهم خلاص
واللي يسأل نفسه ليه يا رب انتقمنا منهم؟ ربنا يقول لك لانهم كذبوا باياتنا. وكانوا عنها غافلين شافوا الايات دي شافوها بعينيهم وعيشوها وعيشوا المها ومشاكلها ومع ذلك هل استجابوا لهذه الايات
هل خضعوا لرب الارض والسماوات؟ هل تابوا وتركوا السيئات؟ هل اجتهدوا في عمل الصالحات والحسنات؟ والاجابة لأ امال عملوا ايه؟ كانوا في غفلة. اعطوا للاية ضهرهم. وبعد ما اعطوا للاية ضهرهم خلاص
خلاص اية ورا التانية ورا التالتة ورا حد تسع ايات في نهاية الامر حان الان وقت نزول العذاب ووقت نزول العقاب نسأل الله سبحانه وتعالى السلامة والعافية الصورة الرابعة من صور الغفلة اللي ربنا سبحانه وتعالى ذكرها لنا في القرآن هي غفلة الانسان منا عن طاعته لربه سبحانه وتعالى
هو مش فارق معه صلى الضهر ولا صلى العصر اصلا هو مش فارق معه اصلا يصلي ولا ما يصليش هو مش فارق معه اصلا يعني مش فارق معه اه ازيك يا ربنا النهاردة ولا لأ
مش فارق معه يصوم رمضان ولا لأ الله سبحانه وتعالى قال ولا تطع من اغفلنا قلبه عن ذكرنا واتبع هواه وكان امره فرطا الاية دي من الايات العظيمة اوي توضح ليه ان المرض
واثار هذا المرض وعقوبة هذا المرض الاية دي بتوضح لنا المرض اغفلنا قلبه عن ذكرنا ادي المرض صورته غفل عن طاعته لربه سبحانه وتعالى فلما غفل عن الطاعة ايه اللي حصل؟ واتبع هواه
ما هو خلاص الغافل ده خلاص هو نسى طاعة ربنا سبحانه وتعالى اللي كانت حصن حصين له من الهوى. حصن حصين له من معصية الله. فبقى سهل عليه يقع في معصية الله
فلما ارتكب معصية الله ايه اللي حصل؟ كان امره فرطا. اي خسارا ووبالا عليه خسارة ووبال عليه. ضاع الانسان ده ليه هو انا اهم حاجة عندي آآ المحل يجيب ايرادات كويسة
اصل انا لو قفلت ساعة الصلاة لو قفلت ساعة الصلاة آآ ممكن الزباين يروحوا للمحل اللي جنبي وده ما ينفعش انا شايف ان ساعة الصلاة وممكن بالليل بقى بعد ما نخلص شغل نقول للناس يلا يا جماعة صلوا
طب ييجي النهاردة بعد اتناشر ساعة وقف في المحل عايز يصلي طب انا ما صلتش فاتني العصر والمغرب والعشاء هو انا مش قادر اصلا انا تعبان طول اليوم. فيعدي علي اليوم ده عصر مغرب عشاء. بس تاني يوم انا وانا خارج صليت الفجر وصليت الضهر
وبعدها عصر مغرب عشاء عصر المغرب عشا عصر المغرب عشا. وبعد كده بدأ يفوتني بقى الفجر وبعد كده بدأ يفوتني الضهر وبعد كده انا عايز انام بقى عشان اقوم انا عندي شغل كتير
كانت النتيجة بدأ هذا الانسان يغفل عن طاعة الله سبحانه وتعالى يمكن ضربت قبل كده مثال باتنين مدرس ودكتور المدرس اللي في المدرسة الصبح ويطلع من المدرسة بسرعة على الدروس. درس وراء درس. درس وراء درس. درس وراء درس. ويوم ورا يوم. يوم ورا يوم. يوم ورا يوم. عدت السنة. والسنة اللي بعدها. والسنة اللي بعدها
ومرة واحدة المدرس بيموت وللاسف وللاسف الشديد عدت عليه الايام بسرعة جدا. وعايزين نسأله انت اخبار طاعتك لربنا ايه ما فيش اصل انا كنت مشغول ما بين المدرسة والدروس اخر مرة صليت فيها يا جماعة امتى ؟
ما فيش بل والله والله في اوقات الامتحانات والضغط بيسيب صلاة الجمعة ويخلي الطلبة يصيبوا صلاة الجمعة علشان آآ محاضرة ومراجعة قبل الامتحان في غفلة عن طاعة ربنا سبحانه وتعالى
في غفلة عن عبادة ربنا سبحانه وتعالى. ودي من صور الغفلة الشديدة جدا شديدة جدا قال النبي صلى الله عليه وسلم من ترك ثلاث جمع تهاونا بها. ختم الله على قلبه ثم اصبح من الغافلين. اصبح من الغافلين
ساب جمعة ورا التانية ورا التالتة. واللي يسيب الجمعة هيسيب باقي الصلوات. خلاص اصبح في غفلة بعد ما كانت الاخت زمان حريصة على صلاتها في وقتها. حريصة على اورادها من القرآن. حريصة على اورادها من الاذكار. انت بصراحة اخر مرة قعدت
ربنا اذكار الصباح والمساء كاملة امتى كاملة قلت فيها سبحان الله وبحمده مائة مرة استغفرت ربنا مائة مرة. قلت سبحان الله والحمد لله ولا اله الا الله والله اكبر مائة مرة. اخر مرة قعدت في ازكار الصباح وقلت لا اله الا الله وحده لا شريك له
له الملك وله الحمد وهو على كل شيء قدير. ميت مرة كانت امتى احنا بدأنا فعلا نغفل عن اذكارنا ايوة صح انت كلمك يا شيخ صح احنا كنا زمان اتنين وخميس ده اساسي عندنا. اخر مرة صمتوا اتنين وخميس كانت امتى
اخر مرة اصوم تلتاشر واربعتاشر وخمستاشر كانت امتى اخر مرة حطيت على الفلاشة بتاعتك تلات اربع دروس وخدتهم في العربية علشان تسمع كانت امتى اخر مرة حافزت على درس القرآن كانت امتى ؟
اخر مرة رحت للمعلمة بتاعتك وحفزت على ايديها صفحة من القرآن كانت امتى ؟ احنا ايه اللي حصل لنا؟ ايه اللي حصل لنا؟ احنا ليه سبنا طاعتنا وعباداتنا بهذه الصورة
عشان في غفلة عشان احنا معنا تليفون اول ما بنصبح الصبح كنا زمان نصبح الصبح نبدأ باذكار الصباح. لا احنا دلوقتي نشوف مين اللي رد على الرسالة بتاعتي بتاعة الواتس ومين
اللي عمل لي كومنت على البوست اللي انا حاططه على الفيس. للاسف اصبحنا في غفلة الغفلة دي اللي خلتنا ننسى خلاص طاعات كان زمان عندنا اربع خمس دروس كده اربع خمس مشايخ مسلا في قناة الرحمة بنحبهم جدا وحريصين جدا على الدرس بتاعهم. ودلوقتي
اصبحنا في غفلة من اغفلنا قلبه عن ذكرنا. احنا اصبحنا في غفلة حتى العبادات اللي بنأديها. احنا اصلا بنأديها واحنا في غفلة بنصلي واحنا مش مركزين صح ايه اللي حصل؟ غفلة
هو ده هي دي مشكلة الغفلة لما بتنزل في القلب. الغفلة بتنزل في قلب يعني كان الامام المحاسبي رحمة الله عليه يقول ومفتاح كل كل شر هي الغفلة كل شر في حياتنا كان الاساس فيه غفلة نزلت على القلب ضيعت هذا القلب. خدوا بالكم احنا احنا في خطر. لو فضلنا في الغفلات دي كده احنا في خطر
وخطر كبير جدا السورة الخامسة من صور الغفلات هي غفلة الانسان منا عن مكائد اعدائه الشيطان له مكايد بيحاول يكيد لنا بها. اعداءنا لهم مكائد بيحاولوا يكيدوا لنا بها. واحنا للاسف مش واخدين بالنا ان فيه
عدو ليل نهار عمال يحط لنا كده يعني مصايد علشان يوقعنا في معاصي. واحنا في غفلة عن كيد الشيطان احنا في غفلة عن كيد الشيطان عمال ياخدنا خطوة ورا التانية ورا التالتة ورا الرابعة. واحنا في غفلة مش واخدين بالنا
يعني احنا شايفين بعنينا احد الشباب بيقول لي انا شايف بعنيا خد بالك. انا شايفه من البداية لما قعد يقول لي بص لها وبصيت لها وبعد كده كل اما اجي انام يقول لي آآ البنت دي والبنت دي كويسة والبنت دي مش عارف ايه ما تكلم البنت دي ومش عارف ايه. وانا شايف ان انا خدت خطوة النزرة
وبعد كده خدت خطوة ان انا آآ ابعت لها على الفيس او ابعت لها على الواتس. وبدأت احط لها قلوب واحط لها وردة حمرا وبدأت اعلق لها انت انسانة ما شاء الله طيبة جدا ومحترمة جدا. انت ما شاء الله مش عارف ايه
وانا عارف ان دي خطوة وخطوة تالتة ما تكلمها بقى خلاص وصرح لها باللي في قلبك وخطوة رابعة وخامسة وسادتك هو بيقول لي انا جيت بعد ما ارتكبت الفاحشة بس قلت الحق نفسي المرة دي
وده في يوم من الايام كان شاب ملتزم كان في يوم من الايام شاب ملتزم. هو ايه اللي حصل؟ هو كان في غفلة عن الاعيب الشيطان معه يا ايها الذين امنوا لا تتبعوا خطوات الشيطان. انا مش واخد بالي ان هو عمال يستدرجني بيوقعني. انا مش واخد بالي اصلا
مش واخدين بالنا هي دي المشكلة مشكلتنا الان ان احنا اصبحنا في غفلات كثيرة غفلة ورا غفلة ورا غفلة في غفل ستة هي غفلتنا بسبب الدنيا الدنيا لما تسيطر علينا وتخلينا ننسى كل حاجة
اتنين لابائنا وامهاتنا. ما انا مشغول في الدنيا صلة الارحام ما انا مشغول في الدنيا الدنيا اللي خلتنا قصرنا في كتير مع ناس بنحبهم الدنيا اللي خلتنا في كتير من الاوقات اسرنا مع ناس بنحبهم
الدنيا اللي خلتني يعني نسيت ارحامي. قال تعالى فهل عسيتم ان توليتم اي اصبحتم ولاة على الناس اصبحت مولاة على ناس ان تفسدوا في الارض وتقطعوا ارحامكم. انتم علشان بقيتم كبار ومسؤولين وعندكم شركات ومش عارف وشغل واعمال ودنيا
قطعتوا ارحامكم لا ده النهاردة في الدنيا بسبب الغفلة الدنيوية اللي سيطرت على قلوب كتير منا اصلا هو نسى والده ووالدته اصلا بقى له خمس ست سنين ما كلمهمش غافلات الدنيا
غفلة ورا غفلة غفلة ورا غفلة. طب السؤال الانسان ازا فضلت الغفلات دي ماشية معه وما فكرش انه يعالجها. انتم عارفين المصير ايه عارفين المصير ايه اختم معكم بالاية دي
ونكمل في الدرس الجاي خطر الغفلة قال تعالى ولقد ذرانا لجهنم كثيرا من الجن والانس لهم قلوب لا يفقهون بها ولهم اعين لا يبصرون بها ولهم اذان لا يسمعون بها
سبحان الله اولئك كالانعام بل هم اضل اولئك هم الغافلون ربنا قال ان الناس دي دخلت النار لان هم كانوا في غفلة وما فاقوش منها الناس دي الغفلة سيطرت على قلوبهم وفضلوا مكملين
ياما الناس قالوا حرام عليكم فوقوا لنفسكم. وفضلوا مكملين في غفلاتهم ناس تفاقم من الغفلة الا لما دخلوا النار وساعتها يقولوا فهل لنا من شفعاء فيشفع لنا؟ او نرد فنعمل غير الذي كنا نعمله. احنا فوقنا من الغفلة خاصة. ممكن نرجع بقى
وتكون النتيجة ان ربنا عز وجل لهم اخسئوا فيها ولا تكلمون الموضوع انتهى الغفلة مرض خطير. لما بينزل في قلب الانسان يفسد عليه الدنيا ويفسد عليه الاخرة. احنا النهاردة خدنا صور الغفلات هنكمل سورتين تلاتة من سور الغفلة الدرس الجاي
نتكلم عن اخطرها ونبدأ نشوف بقى علاجها ازاي ان شاء الله. جزاكم الله خيرا. الله يحسن اليكم. اسأل الله عز وجل ان يبارك فيكم. وان يحفظكم من الامراض الدنيوية البدنية ومن الامراض القلبية. هذا وصلى الله على نبينا محمد وعلى اله وصحبه وسلم